Algirdas Ramanauskas

Algirdas Ramanauskas (pseudonimas Algis Greitai; g. 1970 m. lapkričio 27 d. Vilniuje) – lietuvių pramogų verslo veikėjas. Radijo ir televizijos laidų vedėjas, aktorius, muzikantas.

 Biografija 
Sovietmečiu kelias vasaras leido pionierių stovykloje „Jaunasis Dzeržinskietis“. Studijavo Vilniaus universiteto Teisės fakultete, nebaigė. Buvo UAB „Darnaus Juoko Vajus“ komercijos direktorius.

 Veikla televizijoje 
A. Ramanauskas su kolega Rimu Šapausku sukūrė humoro projektą „Radioshow“, kuris pirma transliuotas radijo eteryje. 1995 m. persikėlė į LNK. Transliuota nepastoviai, ne kartą keista transliuojanti televizija ir radijas. Nuo 2005 m. transliuota stotyje „Vox Maris“.

Buvo TV3 infošou „Be Tabu“ ir „Be Tabu Savaitė“ vedėju. LNK televizijoje A. Ramanausko ir R. Šapausko duetas kūrė laidą „Orbita“. Tuo pačiu metu buvo transliuojamas solinis A. Ramanausko personažo Zbignevo „ZBTV“ šou, vėliau su R. Šapausku kūrė TV laidą „Ragai“, kurioje įkūnijo meistro Broniaus personažą. 2004–2007 m. vedė laidą „Nacionalinė muzikos lyga“. Kelerius metus (iki 2012 m.) laidoje „Dviračio šou“ kūrė peliuko Sūrskio personažą.

2006 m. sausio 13 d. A. Ramanauskas su kolega R. Šapausku, persirengę jų kuriamos humoristinės laidos „Ragai“ personažais Broniumi ir Česlovu, su kameromis pasitiko po 12 metų kalinimo iš Laisvės atėmimo vietų ligoninės Lukiškėse paleistą buvusį prosovietinės komunistų partijos lyderį, profesorių Mykolą Burokevičių ir veržėsi iš jo paimti interviu. Tai nepatiko Burokevičiaus kolegai, buvusiam „Jedinstvo“ lyderiui Valerijui Ivanovui, kuris, nustumdamas Ramanauską, smogė į ranką ir kaktą. Valerijui Ivanovui teismas skyrė vienerių metų laisvės apribojimo bausmę.www.delfi.lt Už A. Ramanausko sumušimą V. Ivanovui – laisvės apribojimai

2007 m. vedė LNK laidą „Le Broniaus šou“ kaip prancūzų kilmės lietuvis Le Bronjus. 2008 m. kartu su Inga Jankauskaite vedė LNK muzikinį šou „Žvaigždžių duetai 2“, 2009 m. – LNK žaidimą–viktoriną „Vienas prieš visus“, humoro laidą „Nr. 1“ bei „Supertortas“. 2009–2011 m. – LNK talentų šou „2 minutės šlovės“ komisijos pirmininkas. 2009 m. su aktore Renata Kutinaite, o 2010 m. su aktore Inga Norkute – LNK „slaptos kameros“ tipo laidos „Pričiupom!“ vedėjas.www.klubas.lt Nauja A. Ramanausko partnerė laidoje „Pričiupom“ – Inga Norkutė 2010 m. kartu su Marium Jampolskiu – LNK muzikinio projekto „Lietuvos daina“ vedėjas, www.delfi.lt Vietoj žadėtos moters M.Jampolskį suporavo su A.Ramanausku o nuo 2011 m. kartu su juo – LNK šou „Supermiestas“ vedėjai. Nuo 2011 m. rugsėjo mėn. kartu su Rimante Kulvinskyte – LNK šou „Dainuok, jei gali“ vedėjas.

2012 m. vėl tapo LNK muzikinio šou „Žvaigždžių duetai“ („Žvaigždžių duetai 6. Lemiama kova“) vedėju (porininkas – Rolandas Vilkončius). Po to pasitraukė iš LNK televizijos ir po daugiau nei 10 metų grįžo į TV3. Kartu su aktore Ineta Stasiulyte dalyvavo šokių projekte „Šok su manimi“ (pasitraukė po trijų laidų), yra vienas iš infošou „Be komentarų“ bei humoro laidos „Stebuklų šalis“ vedėjų (kartu su Jurijumi Smoriginu, Vytautu Šapranausku, Mindaugu Stasiuliu ir Džiugu Siaurusaičiu). Taip pat per TV3 rodyta dokumentinė laida „Misija Afganistanas“, kurios Ramanauskas buvo vienas kūrėjų.

Nuo trečio sezono (2014 m.) veda BTV pramoginį šou „Muzikinė kaukė“.

2015 m. pakaitomis su Andriumi Užkalniu vedė Info TV laidą „Algis Ramanauskas Plius“http://zmones.lrytas.lt/tv-antena/draugai-andrius-uzkalnis-ir-algis-ramanauskas-tures-bendra-laida.htm .

2024 m. pateko į skandalą, pokalbyje priešiškai atsiliepęs apie rusišką kultūrą vartojančius žmones ir tvirtinęs, kad iš jų reikia „atimt vaikus ir po to juos sušaudyt“.„Sušaudyti“ siūlęs Algis Ramanauskas sureagavo į kilusį skandalą: kreipėsi į rusus ir rusakalbius. 15min.lt. Nuoroda tikrinta 2024-11-30.

 Politinė veikla 
2004 m. tapo Tėvynės sąjungos Vilniaus miesto skyriaus nariu. Po 2010 m. Baltic Pride sustabdė veiklą TS-LKD.Po eitynių „Už lygybę“ narystę Tėvynės sąjungoje sustabdė A.Ramanauskas-Greitai Galimai dėl šių motyvų nedalyvavo savivaldybių rinkimuose TS-LKD sąrašuose.A.Ramanauskas-Greitai nebedalyvaus savivaldos rinkimuose TS-LKD sąraše

2007–2011 m. Vilniaus miesto savivaldybės tarybos narys.

 Kita veikla 
1989 m. su Dariumi Karveliu įkūrė muzikos grupę „Svastikos Sukitės Greitai“ (sutr. SSG), kurioje dainavo V. Riaubiškytė. 1995 m. filialinė „Svastikos Sukitės Greitai“ grupė „Gimtadienis“ išleido pirmąjį pop muzikos albumą „Ar Tau Meilė“. 1994 m. SSG išleido studijinį albumą „Radioshow“. Vėliau ilgą laiką buvusi neaktyvi, grupė atgimė 2008 m., vokalistu pasikvietus buvusį kapelos „Ventukai“ narį Dovydą Kumpikevičių. 2009 m. išleido albumą „Gyvai“. Garsesnės grupės dainos – „Atbėgo Kariūnai, Sušaudė Brazauską“, „Mano Katė Mėgsta Šaudyt“ ir kt. Atlieka ne tik savos kūrybos, bet ir Joy Division, Frank Sinatra ir Steely Dan koverius.

Suvaidino estų komedijoje „Made in Estonia“, AXX demonstruotuose E. Vėlyvio filmuose „Matvaju“ bei „Mazgas“, taip pat „Zero“, Kęsto Gudavičiaus „Keturios susikertančios tiesės“, Vyto Dambrausko filme „Painiava“www.posh.lt Nepagražinta asmenybė – A. Ramanauskas – Greitai.

2010 m. pasirodė grupės InCulto eurovizinės dainos „Eastern European Funk“ vaizdo klipe. 2010 m. gruodžio 10 d. vykusį savo renginį, skirtą Lietuvos emigrantams Airijoje, A. Ramanauskas užbaigė žodžiais „eikit jūs visi n**ui“. Po to šou organizatoriai atsiprašė žiūrovų ir grąžino pinigus už bilietus.Per humoro vakarą Dubline A.Ramanauskas-Greitai Airijos lietuvius pasiuntė toli 

2012 m. gruodžio 31 d. „Facebook“ paskyroje paskelbė „Metų Šūdai“, kuriuos įvardino kaip „Ryškiausios praėjusių 2012-ųjų beždžionės“, apdovanojimų laureatus. Nominacijose „Metų šūdamorfozė“, „Metų Apsišikimas“, „Metų Šūdinoji Trejybė“, „Metų Šūdback“, „Metų Šūdų Maišas“, „Metų Pavydi Žiurkė“, „Metų Durnius“ ir kt. necenzūriniais žodžiais išvadinęs laidų vedėją Andrių Rožicką, www.klubas.lt Iškoneveiktas Andrius Rožickas susirūpino Algio Ramanausko sveikatos būkle prieš mėnesį mirusį Seimo narį Julių Veselką, BNS vyr. redaktorių ir direktorių Artūrą Račą ir kt., „Metų idioto“ apdovanojimą skyrė LR ministrui pirmininkui Algirdui Butkevičiui, išvadinęs jį „skystakiaušiu fūfeliu“ bei pasiūlęs „nu įsigykit linzes, jopšichmat'! Nemalonu, kad mūsų šalies premjeras atrodo kaip koks prietaisas“. Lietuvos socialdemokratų partija dėl A. Ramanausko komentarų apie A. Butkevičių kreipėsi į Žurnalistų ir leidėjų etikos komisiją, Žurnalistų etikos inspektoriaus tarnybą bei TV3 vadovybę.www.15min.lt Socialdemokratai kreipėsi į etikos komisiją dėl Algio Ramanausko komentarų, kad premjeras Algirdas Butkevičius yra „Metų idiotas“ Apskųstas TS-LKD Priežiūros komitetui (skundą pateikė partijos kolega teisininkas Petras Ragauskas).www.15min.lt Algis Ramanauskas apskųstas TS-LKD Priežiūros komitetui

 Šaltiniai 

 Nuorodos 

 Vyriausios rinkimų komisijos anketa .

Kategorija:Lietuvos humoristai
Kategorija:Lietuvos aktoriai
Kategorija:Lietuvos laidų vedėjai
Kategorija:Vilniaus politikai